मध्यप्रदेश में किसान आंदोलन के तहत ‘गांव बंद’ के पहले दिन शुक्रवार को छोटे शहरों में इसका व्यापक प्रभाव रहा। किसी गांव से फल, सब्जियां और दूध शहर नहीं आया, जिससे लोगों को कठिनाई हुई। शहरों में मौजूद सब्जियों के दाम बढ़ गए। राष्ट्रीय किसान मेहनतकश लोग महासंघ के राष्ट्रीय अध्यक्ष शिवकुमार शर्मा ने 10 जून को हिंदुस्तान बंद का ऐलान किया है। पिछले वर्ष 6 जून को मंदसौर जिले में किसानों पर पुलिस जवानों द्वारा की गई फायरिंग व पिटाई में सात किसानों की मौत की पहली बरसी पर किसानों ने 10 दिवसीय आंदोलन प्रारम्भ किया है।